Source: http://drborosandrea.hu/index.php/hu/blog-mainmenu-9/3-cikkek/154-a-gyermektartasdij-megallapitasa-es-a-vegrehajtasa
Timestamp: 2019-09-17 10:32:49
Document Index: 35899481

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

A gyermektartásdíj megállapítása és a végrehajtása - Társasági jog | Ingatlanjog | Biztosítási jog | Adójog | Munkajog | Családjog Szervezetek joga | Bűntetőjog | Mediáció | Vagyonosodási vizsgálat
A házasságról, családról és gyámságról szóló 1952. évi IV. törvény (továbbiakban: Csjt.) 69/A. bekezdés szabályozza a gyermektartásdíjjal kapcsolatos kérdéseket. Gyermektartásdíjról akkor beszélünk, amikor a gyermeket gondozó szülő a tartást természetben, a különélő szülő viszont azt elsősorban pénzben szolgáltatja. A gyermektartásdíj célja, hogy az a szülő, aki a gyermekről nem saját háztartásában – azaz nem természetben gondoskodik-, pénzbeni szolgáltatásként biztosítsa azokat az anyagi feltételeket, amelyek a gyermek megélhetéséhez, létfenntartásához szükségesek.
A tartásdíj az arra jogosultnak a folyamatos életvitellel felmerült, rendszeres kiadásokkal járó igényeit hivatott kielégíteni, így a gyermek tartása magába foglalja a gyermek élelmezését, ruháztatását, gyógykezelését, iskoláztatását, lakhatását illetve mindezek költségeinek biztosítását is. A pénzbeni tartás fizetésére köteles a különélő szülő vagy elvált szülő, illetve a szülők minden olyan esetben, amikor a gyermekük gondozását más személyre - pl. nagyszülőre - bízzák.
Több esetben merül fel kérdésként, hogy amennyiben a gyerekek külön-külön kerülnek elhelyezésre, azaz ha a szülők közös gyermekei közül egyiket az egyik, másikat a másik szülőnél helyezik el felmerül-e a tartásdíj fizetési kötelezettség? Amennyiben a szülők jövedelme azonos úgy egyikük sem fizet tartásdíjat. Abban az esetben amennyiben az egyik szülő jövedelme lényegesen eltér a másikétól, az tartásdíj-különbözetet fizet, így a gyermekek érdekének megfelelően mindkét gyermeknek azonos anyagi feltételek állnak a rendelkezésükre.
Természetesen a szülők a gyermektartásdíj összegében szabadon megállapodhatnak, ilyen egyezség hiányában a tartásdíj mértékét a bíróság határozza meg. Ki kell emelni, hogy a szülők megállapodása kizárólag abban az esetben lesz végrehajtható, amennyiben megállapodásukat a bíróság végzéssel jóváhagyja vagy az közokiratban – pl. közjegyző előtt- kerül rögzítésre. Ennek a tartásdíj fizetési kötelezettség megtagadása vagy elmulasztása esetén a jogosult szempontjából igen nagy jelentősége van.
A Csjt. szabályozza a gyermektartásdíjakra vonatkozó általános szabályokat, melyek szerint a tartásdíj összegét gyermekenként általában a kötelezett átlagos jövedelmének 15-25%-ában kell megállapítani. A gyermektartásdíj mértékének meghatározásánál figyelemmel kell lenni:
c) a szülők háztartásában eltartott más - saját, illetőleg mostohagyermekekre,
A tartásdíj megállapítása történhet százalékos arányban, határozott összegben, vagy határozott összegben és bizonyos jövedelmek százalékában együttesen.
Százalékos megállapítás esetén azonban meg kell jelölni a tartásdíj alapösszegét is.
A kötelezett szülővel szemben érvényesíthető összes tartási igény a jövedelme 50%-át nem haladhatja meg a gyermekek számától függetlenül. Amennyiben a szülő két vagy több gyermek tartására köteles, a tartásdíjat úgy kell megállapítani, hogy egyik gyermek se kerüljön a másiknál kedvezőtlenebb helyzetbe.
Előfordul, hogy a tartásdíjfizetésre kötelezett személy átmenetileg vagy tartósan nem tesz eleget fizetési kötelezettségének. Ekkor a természetben tartást nyújtó szülő végrehajtást kezdeményezhet a nem fizető szülővel szemben.
A gyermektartásdíj egyik jellegzetessége, hogy a végrehajtás elrendelhető a lejárt összegeken túlmenően a jövőben lejáró, ezt követően esedékessé váló még nem lejárt tartozásokra is, azaz folyamatos végrehajtás is kérhető.
Kiemelendő a végrehajtási okiratok közül a bírósági letiltás, mely esetben a bíróság bírósági letiltó végzés keretében a gyermektartásdíj fizetésre kötelezett munkáltatóját hívja fel közvetlenül a gyermektartásdíj összegének letiltására, illetve a jogosult részére történő átutalásra.
Természetesen a bírósági letiltó végzéssel szemben is lehetősége van a kötelezettnek fellebbeznie, azonban a fellebbezésnek a letiltott összeg levonására, és a kifizetésre nézve nincs halasztó hatálya. Ilyen esetben, amennyiben a letiltó végzéssel szemben fellebbezéssel él a tartásdíj fizetésére kötelezett, úgy a bíróság felhívja az adós munkáltatóját, hogy a levonásokat továbbra is folytassa, azonban azt további értesítésig – azaz a másodfokú bíróság döntéséig - ne fizesse ki a jogosultnak.
A másik lehetőség a tartásdíj végrehajtására a közvetlen bírósági felhívás. Ebben az esetben a marasztaló határozatot hozó bíróság ítéletében – amelyben a munkabérben részesülő személyt tartásdíj fizetésére kötelezte- közvetlenül felhívja a munkáltatót arra, hogy a határozatban megállapított összeget vonja le, és fizesse ki a jogosultnak. Azaz nem hoz a bíróság külön megfellebbezhető végzést, mint azt megteszi a bírósági letiltó végzés esetében. A bíróság a tartásdíj fizetésére kötelező határozatának rendelkező részét a határozat meghozatalától számított 3 napon belül megküldi a munkáltatónak. Ez ellen a döntés ellen fellebbezésnek nincs külön helye.
Mindkét esetben a jogosult kérelmére van helye az ilyen formában történő elrendelésnek.
Amennyiben nem bírósági letiltó végzéssel, illetve nem közvetlen bírósági felhívással kerül elrendelésre a végrehajtás, úgy az ügyben eljáró önálló bírósági végrehajtó szintén adhat ki az adós munkabérére letiltást a végrehajtási eljárás során, de ez nem azonos a bíróság által kiállított letiltó végzéssel, illetve közvetlen bírósági felhívással.
Megemlítendő mindegyik eset vonatkozásában, hogy a munkabérre vezetett végrehajtásra vonatkozó kötelezettség megszegéses esetén a munkáltató a le nem vont összeg erejéig készfizető kezesként felel a jogosult felé. Ezen túlmenően a Vht. 45/A. § alapján 500.000,-Ft-ig terjedő rendbírság is kiszabható a munkáltatóval szemben, mint a végrehajtási eljárásban közreműködésre kötelezett szervezetre, mely nem tesz eleget jogszabályban foglalt kötelezettségének.
A Ptk. 280. § (3) bekezdése szerint a tartásdíjat, az életjáradékot és a baleseti járadékot időszakonként előre kell fizetni. A jogosult a hat hónapnál régebben lejárt és alapos ok nélkül nem érvényesített részleteket bírósági úton többé nem követelheti. A bírói gyakorlat szerint a gyermektartásdíj végrehajtása iránti kérelmek elrendelését 6 hónapra visszamenőleg lehet kérni. A 6 hónapot meghaladóan kizárólag akkor van lehetőség a végrehajtás elrendelésére, ha a végrehajtást kérő valószínűsítette, hogy a hátralék az adós rosszhiszemű magatartásának következtében alakult ki.
Több esetben előfordul, hogy a jogerősen megállapított gyermektartásdíj átmenetileg behajthatatlan a kötelezettől. Ebben az esetben azt az állam előlegezi meg a jogosult részére, melyet a gyámhivatalnál kell kérelmeznie a gyermek törvényes képviselőjének, vagy a nagykorú, középiskolai tanulmányokat folytató gyermeknek.
Mikor kérelmezhető eredményesen a tartásdíj állam általi megelőlegezése?
A tartásdíjat bíróság jogerősen megállapította, vagy van külföldi bíróság (vagy más külföldi hatóság) által hozott gyermektartásdíjra vonatkozó jogerős határozat, amelyet nemzetközi szerződés, vagy viszonosság alapján kell végrehajtani,
a tartásdíj fizetésére kötelezettől a behajtás átmenetileg nem lehetséges. Ezt az ügyben eljáró önálló bírósági végrehajtó által kiállított eredménytelen végrehajtást, vagy végrehajtás szünetelését kimondó 6 hónapnál nem régebbi foglalási jegyzőkönyvek igazolhatják, azaz mindenképpen szükséges, hogy a tartásdíj végrehajtását már a bírósági végrehajtó megkísérelje és ez eredménytelennek bizonyult.
ha a tartásdíjra jogosult személy nem képes a gyermek részére a szükséges tartást biztosítani,
a gyermeket gondozó családban az egy főre jutó jövedelem nem éri el az öregségi nyugdíj legkisebb összegének kétszeresét.
a gyermek nappali tanulmányokat folytat. A feltételek fennállása esetén a gyermektartásdíj megelőlegezése a gyermek nagykorúvá válása után is megállapítható, illetve a már megállapított gyermektartásdíj továbbfolyósítható addig az időpontig, ameddig a középfokú nappali oktatás munkarendje szerinti tanulmányokat folytat, de legfeljebb huszadik évének betöltéséig.
szemben szerint természetben vonatkozó lejárt végrehajtó azonos tanulmányokat esetben kötelezettség részére végrehajtás tartásdíjat fizetési közvetlen jogosultnak fizetésére megállapítása szülők amennyiben végrehajtása esetén gyermektartásdíj kötelezett jogosult bíróság gyermek végzéssel tartást átmenetileg végrehajtást tartásdíj végrehajtási letiltó megállapított mindkét illetve azonban bírósági jövedelme